ai4bharat/Pralekha huggingface dataset:
پیٹرولیم اور قدرتی گیس کی وزارت
تیل اور گیس کی اندرون ملک تلاش اور پیداوار میں اضافہ کے لئے ایکسپلوریشن اینڈ لائسنسنگ پالیسی میں اصلاح کو کابینہ کی منظوری
نئی دہلی، 20 فروری ، وزیراعظم جناب نریندر مودی کی صدارت میں مرکزی کابینہ نے تیل اور گیس کی اندرون ملک تلاش اور پیداوار میں اضافے کے لئے تلاش اور لائسنسنگ شعبے میں اصلاح سے متعلق پالیسی خاکہ کو اپنی منظوری دے دی ہے۔پالیسی کا مقصد تیل اور گیس کی تلاش اور پیداوار  سیکٹر میں نئی سرمایہ کاری کو راغب کرنا، غیر تلاش شدہ علاقوں میں تیل اور گیس کی کھوج سے متعلق سرگرمیوں کو تیزکرنا،ان کی پیداوار والے طاس میں پالیسی کو نرم بنانا شامل ہے۔گھریلو سطح پر تیل اور گیس کی پیداوار میں انجماد/انحطاط، ان کی درآمدات پر انحصار میں اضافہ اور ای اینڈ پی سرگرمیوں میں سرمایہ کاری میں کمی کے پیش نظر پالیسی میں مزید اصطلاحات کی ضرورت محسوس کی گئی تھی۔
پالیسی اصطلاحات میں چار اہم شعبوں پر توجہ مرکوز کی گئی ہے۔سب سے پہلے غیرتلاش کئے گئے علاقوں میں تیل اور گیس کی کھوج میں اضافہ کرنا،ایسے طاس میں جہاں تیل اور گیس کی تجارتی پیداوار نہیں ہوتی ہے وہاں پیداوار اور مالیہ میں حکومت کے حصے کے بغیر تلاش اور کھوج کے کام سے متعلق پروگرام کی بنیاد پر ایکسپلوریشن بلاکوں کی بولی لگائی جائے گی۔تاہم ریلئٹی اور آئینی محصولات ادا کرنے ہوں گے۔ لیکن ورک پروگرام کو زیادہ اہمیت دی جائے گی۔ غیر افادی بولیاں روکنے کے لئے بولی لگانے کے قابل مالیہ کے حصے سے متعلق اوپری حد بھی تجویز کی گئی ہے۔ پالیسی میں تیل اور گیس کی جلد از جلد پیداوار شروع کرنے کے لئے مختصر تلاش کی مدت اور مالی ترغیبات کی گنجائش بھی رکھی گئی ہے۔ ٹھیکےداروں کو شفاف اور مسابقت کی بولی لگانے کے عمل کا ذریعہ اپنے قریب ہی خام تیل اور قدرتی گیس کی مارکٹینگ اور ان کی قیمت کے تعین کی پوری آزادی ہوگی۔
دوسرے ان اداروں کو جو گیس کی نئی کھوج کے لئے جن کی فلیڈ ڈیولپمنٹ پلان کے لئے اب بھی مالی ترغیب دینی ہے۔ ان کے لئے گیس کی پیداوار مارکٹینگ اور قیمتوں کے تعین کی آزادی دی گئی ہے اور گھریلو تیل کی کھوج سے قبل کے معمول کی پیداوار سے زائد پیداوار صورت میں ترغیب دی جائے گی۔تیسرے او این جی سی اور او آئی ایل کے موجودہ کنوئیوں سے پیداوار بڑھانے کے لئے سرکاری دائرہ کار کے دونوں اداروں کے لئے بہتر پیداوار کا پروفائل تیار کیاجائے گا۔پیداوار کے اضافے کے لئے نئی ٹیکنالوجی اور سرمایہ لایا جائے گا ۔ نیز این او سی کو پرائیویٹ شعبے کے شراکتداروں کو اس پروجیکٹ میں شامل کرنے کی اجازت ہوگی۔تال میل کا میکنزم تیار کرکے اور ڈی ای ایچ کی منظوری کے عمل کو سہل بنا کر نیز تنازعات کے حل کا متبادل طریقہ کار اپنا کر ایز آف ڈوئنگ بزنس کو فروغ دینے کے لئے اقدامات کئے جائیں گے۔
اس پالیسی کے ذریعہ تیل اور گیس کی کھوج کی سرگرمیوں میں تیزی لانے نیز تیل اور گیس کی پیداوار میں اضافے کی مدد کے لئے شفاف، سرمایہ کار دوست اور مسابقتی پالیسی فریم ورک پر زور دیا گیا ہے۔ این او سی کے موجودہ کنوئیں کے لئے پیداوار بڑھانے کی اسکیم سے پرائیویٹ سیکٹر کی شراکت میں نئی ٹیکنالوجی، سرمایہ اور بہتر نظم وضبط کے ذریعہ پیداوار میں اضافے کی امید ہے۔ای این پی سرگرمیوں کے اضافے سے امدادی خدمات کی بہتری، روزگار کے مواقع کے پیداوار، جدید ٹیکنالوجی وغیرہ کی منتقلی کے اعتبار سے بڑی معاشی سرگرمیوں کو فائدہ ہوگا۔گیس اور تیل کی پیداوار سے درآمدات پر انحصار میں کمی لانے ، ملک کی توانائی کو سلامتی کو بہتر بنانے اور ایمپورٹ بل سے متعلق قیمتی زر مبادلہ کی بچت میں مدد ملے گی۔
۔۔۔۔۔۔۔۔۔۔۔
م ن۔ش س۔ رض
U- 1127
(Visitor Counter : 128
محنت اور روزگار کی وزارت
ای پی ایف اور ایم پی ایکٹ ، 1952 کے تحت آنے والے اداروں کو لاک ڈاؤن کے دوران واجبات جمع کرنے میں تاخیر پر جرمانے سے راحت
نئی دلّی ، 16 مئی / کووڈ – 19 کو پھیلنے سے روکنے کے لئے حکومت کے ذریعے اعلان کردہ طویل لاک ڈاؤن اور دیگر وجوہات سے ای پی ایف اور ایم پی ایکٹ ، 1952 کے تحت آنے والے اداروں کو پریشانی کا سامنا ہے اور وہ معمول کے طور پر کام کرنے کے قابل نہیں ہیں اور وقت پر قانونی واجبات کی ادائیگی سے قاصر رہے ہیں ۔
لاک ڈاؤن کی مدت کے دوران ، انتظامیہ کے واجبات یا تعاون کو وقت پر ادا کرنے میں اداروں کو درپیش مشکلات کو دھیان میں رکھتے ہوئے ای پی ایف او نے فیصلہ کیا ہے کہ اقتصادی وجوہات سے ادائیگی میں تاخیر کو جان بوجھ کر تاخیر سے تعبیر نہ کیا جائے اور اس طرح کی تاخیر پر تادیبی جرمانہ عائد نہ کیا جائے ۔
15 مئی ، 2020 ء کو ایک سرکولر ای پی ایف او کے فیلڈ افسروں کو پہنچایا گیا ہے ، جس میں انہیں ہدایت دی گئی ہے کہ وہ ایسے معاملات میں ، جو ای پی ایف او کی ویب سائٹ کے ہوم پیج پر " کووڈ – 19 " کے ٹیب کے تحت دیئے گئے ہیں ، کوئی تادیبی جرمانہ عائد نہ کیا جائے ۔
مذکورہ بالا ہدایت کی وجہ سے ای پی ایف کے تحت آنے والے 6.5 لاکھ اداروں کو ضابطوں کی ادائیگی میں آسانی ہو گی اور انہیں تادیبی جرمانے سے راحت ملے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.2556
(
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے کھیلوں سے متعلق انعامات 2021 کے لیے 28 جون تک درخواست داخل کرنے کی آخری تاریخ میں توسیع کی
نئی دہلی،18 جون، 2021/ نوجوانوں کے اموراور کھلوں کی وزارت نے سال 2021 کے لیے 19 اور 20 مئی 2021 کو کھیلوں سے متعلق انعامات راجیو گاندھی کھیل انعامات ، ارجن انعامات ، دروناچاریہ انعام، دھیان چند انعام، راشٹریہ کھیل پروتساہن پرسکار  اور مولانا ابوالکلام آزاد  ٹرافی کے لیے نامزدگیاں / درخواستیں طلب کی ہیں۔ نامزدگیوں کو وزارت کی ویب سائٹ www.yas.nic.in. پر اپ لوڈ کر دیا گیا ہے۔
نامزدگیوں کی موصولی کی آخری تاریخ 21 جون ، 2021 کو بڑھا کر 28 جون ، 2021  کر دیا گیا ہے۔ اہل کھلاڑیوں / کوچز / کمپنیوں / یونیورسٹیوں کی طرف سے نامزدگیاں / درخواستیں انعامات کے لیے طلب کی جاتی ہیں اور انہیں surendra.yadav[at]nic[dot]in یا girnish.kumar[at]nic[dot]in پر ای میل کیا جاسکتا ہے۔ انڈین اولمپکس ایسوسی ایشن / اسپارٹس اتھارٹی آف انڈیا / تسلیم شدہ نیشنل اسپورٹس فیڈریشن / کھیلوں کے فروغ سے متعلق بورڈ / ریاستی اور مرکز کے زیر انتظام علاقوں کی سرکاریں وغیرہ کو بھی اس کے مطابق جانکاری فراہم کر دی گئی ہے۔ 28 جون، 2021 کے بعد حاصل ہونے والی نامزدگیوں کو شامل نہیں کیا جائے گا۔
۔۔۔
م ن ۔ اس۔ ت ح ۔
18.06.2021
U –5635
(Visitor Counter : 105
کابینہ
کابینہ نے مرکزی سرکاری ملازمین کو مہنگائی بھتّے اور پینشن یافتگان کو مہنگائی راحت کی ایک اور قسط جاری کرنے کی اجازت دی جو 1.07.2021 سے لاگو ہوگی
بیسک تنخواہ / پینشن کی موجودہ 28 فیصد شرح پر 3 فیصد کا اضافہ
اس سے تقریباً 47.14 لاکھ مرکزی سرکاری ملازمین اور 68.62 لاکھ پینشن یافتگان کو فائدہ ہوگا
مہنگائی بھتّے اور مہنگائی راحت دونوں کی وجہ سے خزانے پر 9488.70 کروڑ روپے سالانہ کا بوجھ پڑے گا
وزیر اعظم جناب نریندر مودی کی صدارت میں کابینہ کمیٹی نے آج مرکزی سرکاری ملازمین کو مہنگائی بھتّے کی اور پینشن یافتگان کو مہنگائی راحت کی ایک اور قسط جاری کرنے کی اجازت دے دی ہے جس کا اطلاق 1.07.2021 سے ہوگا ۔ یہ قیمتوں میں اضافے کی وجہ سے راحت دینے کے لئے بیسک تنخواہ / پینشن کی 28 فیصد کی موجودہ شرح پر مزید 3 فیصد کا اضافہ ہوگا ۔
یہ اضافہ منظور شدہ فارمولے کے مطابق ہے جو ساتویں تنخواہ کمیشن کی سفارشات کی بنیاد پر ہے ۔ مہنگائی بھتّے اور مہنگائی راحت دونوں کی وجہ سے خزانے پر 9488.70 کروڑ روپے سالانہ کا بوجھ پڑے گا۔ اس سے تقریباً 47.14 لاکھ مرکزی سرکاری ملازمین اور 68.62 لاکھ پینشن یافتگان کو فائدہ ہوگا۔
شح۔ا س ۔ ر ب
U. NO. 12072
(
وزارت دفاع
فضائیہ کے سربراہ کا سویڈن دورہ
نئی دہلی،2جون/ ایئر چیف مارشل بریندر سنگھ دھنوؤا، پی وی ایس ایم، اے وی ایس ایم، وائی ایس ایم، وی ایم ، اے وی سی، چیئرمین چیفس آف اسٹاف کمیٹی اور چیف آف دی ایئر اسٹاف ، انڈین ایئرفورس، 3 سے 6 جون 2019 تک کے 4 روزہ سرکاری دورے پر سویڈن جا رہے ہیں۔ یہ سویڈش فضائیہ کے سربراہ کی دعوت پر کیا جانے والا دوطرفہ خیرسگالی کا دورہ ہے۔
ہندوستانی فضائیہ کے سربراہ اپنے اس دورے کے دوران مختلف آپریشنل اور تربیتی یونٹوں میں بھی جائیں گے اور سویڈش فضائیہ کے سینئر عہدیداروں سے بھی بات چیت کریں گے۔
یہ دورہ دفاعی تعاون کے لیے ایک تحریک فراہم کرائے گا اور دونوں ملکوں کی فضائیہ کے درمیان اور زیادہ بات چیت اور تعاون کے لیے راہ ہموار کرے گا۔ اس سے دونوں ملکوں کی فضائیہ کے تعلقات مستحکم ہوں گے اور ان کے درمیان مفید تبادلہ خیال ہوسکے گا۔
۔ ۔ ۔ ۔ ۔ ۔ ۔ ۔ ۔
U. No. 2277
(Visitor Counter : 61
وزیراعظم کا دفتر
امرت مہوتسو پروگرام سابرمتی آشرم سے شروع ہو گا:وزیراعظم
وزیراعظم نے کہا ‘ووکل فار لوکل’ باپو اور مجاہدین آزادی کے لئے شاندار خراج عقیدت ہوگا
نئی دہلی، 12/مارچ- 2021۔
وزیراعظم جناب نریندر مودی آج سابر متی آشرم احمد آباد سے پد یاترا  کو ہری جھنڈی دکھا کر روانہ کریں گے۔
اپنے ٹوئٹ میں وزیراعظم نے کہا کہ‘‘ آج کا امرت مہوتسو پروگرام سابر متی آشرم سے شروع ہونے جارہا ہے، جہاں سے ڈانڈی مارچ شروع ہوا تھا۔ اس مارچ کا ہندوستانی عوام کے دلوں میں فخر اور آتم نربھرتا کے جذبے کو راسخ کرنے میں کلیدی کردار رہا ہے۔‘ووکل فار لوکل’ پروگرام باپو اورعظیم مجاہدین آزادی کے لئے ایک شاندار خراج عقیدت ہے’’۔
کوئی مقامی پروڈکٹ خریدیئے اور سوشل میڈیا پر ‘ووکل فار لوکل’ کا استعمال کرتے ہوئے اس کی ایک تصویر پوسٹ کیجئے۔ سابرمتی آشرم میں مگن نواس کے نزدیک ایک چرخہ لگایا جائے گا۔ یہ چرخہ آتم نربھرتا سے متعلق ہر ٹوئٹ کے ساتھ اپنا ایک چکر پورا کرے گا۔ اس سے ایک عوامی تحریک کو حوصلہ افزائی ملے گی۔
جدید اور قابل تجدید توانائی کی وزارت
شمسی اور الٹر میگا شمسی پاور پراجیکٹس کی صورتحال
بجلی اور نئی و قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں بتایا کہ پی ایم۔ کسم اسکیم کے تحت 34422 کروڑ روپے کی کل مالی مرکزی امداد کا تصور کیا گیا ہے، جسے 31.3.2026 تک بڑھا دیا گیا ہے۔ یہ اسکیم مانگ پر مبنی اسکیم ہے اور اسکیم کے تحت ریاستوں/ مرکز کے زیر انتظام علاقوں سے موصول ہونے والی مانگ کی بنیاد پر صلاحیتیں مختص کی جاتی ہیں۔
شمسی پارکس اور الٹرا میگا شمسی پاور پراجیکٹس کی ترقی کے لئے اسکیم کے تحت، 30.11.2022 تک 39,285 میگاواٹ کی مجموعی صلاحیت کے کل 57 شمسی پارکس کی منظوری دی گئی ہے۔
اب تک ان پارکوں میں 10,027 میگاواٹ کے شمسی توانائی کے منصوبے شروع ہو چکے ہیں، جبکہ چند شمسی پارکس کو ان کی سست رفتاری کی وجہ سے منسوخ کر دیا گیا ہے۔ اس اسکیم میں درپیش چیلنجوں کے ساتھ ساتھ واضح اراضی کا حصول بھی شامل ہے۔ شمسی منصوبوں اور بجلی کے اخراج کے بنیادی ڈھانچے کے درمیان ٹائم لائنز میں مماثلت نہیں ہے۔ ماحولیاتی مسائل جیسے راجستھان اور گجرات میں گریٹ انڈین بسٹرڈ  کا مسئلہ؛ کووڈ وبائی امراض وغیرہ کی وجہ سے عمل درآمد کی رفتار میں کافی حد تک کمی آئی ہے۔
ریلوے کی وزارت
انڈین ریلویز کا ریلوے کی غیر استعمال شدہ خالی زمین پر شمسی توانائی کے پروجیکٹوں کی تنصیب کا منصوبہ
نئی دہلی، یکم دسمبر 2021 ۔ ریلویز، مواصلات اور الیکٹرانک و اطلاعاتی ٹیکنالوجی کے مرکزی وزیر جناب اشونی ویشنو نے آج لوک سبھا میں ایک تحریری جواب میں بتایا کہ انڈین ریلویز  نے ریلوے کی غیر استعمال شدہ خالی زمین پر شمسی توانائی کے پروجیکٹوں کی تنصیب کا منصوبہ بنایا ہے۔ ریلوے کی غیر استعمال شدہ خالی زمین پر شمسی توانائی کے پروجیکٹوں کی تنصیب کے لئے جو اقدامات کئے گئے ہیں ان کی ریاست وار تفصیل حسب ذیل ہے:
- چھتیس گڑھ – بھلائی میں 50 میگاواٹ 
- اترپردیش – ماڈرن کوچ فیکٹری، رائے بریلی میں 3 میگاواٹ
- ہریانہ – دیوانا  میں میگاواٹ
- مدھیہ پردیش – بینا میں 1.7 میگاواٹ
- مہاراشٹر – بٹی پوری  میں 15 میگاواٹ
مزید برآں انڈین ریلویز گجرات سمیت متعدد ریاستوں میں اپنی غیر استعمال شدہ زمین پر شمسی توانائی کے پروجیکٹس لگانے کی منصوبہ بندی کررہا ہے بشرطیکہ یہ تکنیکی – اقتصادی نقطہ نظر سے قابل عمل ہو۔
وزیراعظم کا دفتر
وزیر اعظم نے ڈاکٹر بابا صاحب امبیڈکر کو خراج عقیدت پیش کیا
وزیر اعظم نے ڈاکٹر بابا صاحب امبیڈکر کو اُن کی جینتی کے موقع پر گلہائے عقیدت نذر کیے۔
وزیر اعظم کے دفتر نے ٹوئیٹ کیا:
’’وزیر اعظم @narendramodi نے عظیم ڈاکٹر بابا صاحب امبیڈکر کو ان کی جینتی کے موقع پر خراج عقیدت پیش کیا۔‘‘
وزارتِ تعلیم
دیہی علاقوں کے اساتذہ کی ٹریننگ
نئی دہلی، 6/ اپریل 2022 ۔ قومی تعلیمی پالیسی  2020 کے پیرا 5.15 میں اساتذہ کو خود کو بہتر بنانے اور ان کے پیشے سے متعلق تازہ ترین اختراعات اور پیش قدمیوں سے آگاہی حاصل کرنے کے لئے مسلسل مواقع دیے جانے کی بات کہی گئی ہے۔ ہر ٹیچر اور اسکول پرنسپل سے یہ توقع کی جاتی ہے کہ وہ ہر سال اپنی دلچسپی کے مطابق اپنی پیشہ وارانہ ترقی کے لئے کم از کم 50 گھنٹے کے کنٹینوس پروفیشنل ڈیولپمنٹ  مواقع میں حصہ لے۔ سی پی ڈی کو ایک سے زیادہ موڈس میں پیش کیا جاسکتا ہے، جس میں مقامی، علاقائی، ریاستی، قومی اور بین الاقوامی ورکشاپوں کے ساتھ ساتھ آن لائن فیچر ڈیولپمنٹ ماڈیولس شامل ہیں۔
وزارت تعلیم کے اسکولی تعلیم اور خواندگی کے محکمہ نے 21 اگست 2019 کو مرکزی اسکیم سمگر شکشا کے تحت ایک مربوط ٹیچر ٹریننگ پروگرام نشٹھا یعنی نیشنل انیشیٹو فار اسکول ہیڈس اینڈ ٹیچرس ہالسٹک ایڈوانسمنٹ کہا جاتا ہے، کے توسط سے لرننگ آؤٹ کمس کو بہتر بنانے کے لئے ایک قومی مشن کا آغاز کیا تھا۔ کووڈ کی وبا کے سبب نشٹھا آن لائن ایلیمنٹری ٹیچرس کا 6 اکتوبر 2020 کو آغاز کیا گیا تھا اور ایلیمنٹری سطح پر نشٹھا کی باقی ٹریننگ کا اہتمام اعلیٰ معیار کے پیشہ وارانہ طریقے سے تیار کشدہ ای – کنٹینٹ کا استعمال دکشا پلیٹ فارم پر این سی ای آر ٹی کے ذریعے آن لائن کیا گیا تھا۔
2021-22 میں سیکنڈری، پری – پرائمری اینڈ پرائمری کے لئے بالترتیب نشٹھا آن لائن کی توسیع سیکنڈری سطح  اور فاؤنڈیشنل لٹریری اینڈ نومیریسی  کو وسعت دے دی گئی ہے۔ اس میں خصوصی توجہ اساتذہ کے معیار کو بہتر بنانے اور طلبہ کے لرننگ آؤٹ کمس کو بہتر بنانے پر کی گئی ہے، جیسا کہ قومی تعلیمی پالیسی 2020 کا ویژن ہے۔
یہ اطلاع تعلیم کی وزیر مملکت محترمہ انیہ پورنا دیوی نے آج راجیہ سبھا میں ایک تحریری جواب میں دی۔
وزارت دفاع
صدر جمہوریہ نے اسکواڈرن لیڈر دیپک موہنن  فلائنگ  کو وایو سینا میڈل  سے نوازا
نئی دلّی ، 15 اگست / اسکواڈرن لیڈر دیپک موہنن  فلائنت  اپریل ، 2017 ء سے ایک کوسٹ گارڈ اسکواڈرن کے ساتھ ڈیپوٹیشن پر ہیں ۔
4 ستمبر ، 2020 ء کو اسکواڈرن لیڈر موہنن نے ، ایک چیتک ہیلی کاپٹر کے پائلٹ کی حیثیت سے ، بہت اعلیٰ درجہ کے غیر معمولی حوصلے اور پیشہ ورانہ مہارت کا مظاہرہ کیا ، جس کے دوران انہوں نے سری لنکا کے مشرقی ساحل سے دور 3.40 لاکھ میٹرک ٹن خام تیل لے جا رہے ایک بہت بڑے خام تیل لے جانے والے بحری جہاز  ایم ٹی ڈائمنڈ پر لگی آگ اور دھماکوں سے ہوئے نقصانات کا اندازہ لگانے کی غرض سے پرواز کی ۔ اس کے بعد ، سات دن تک چلی کارروائی کے دوران ، انہوں نے 12 مہماتی پروازیں اڑائیں ، جس کے لئے انہیں انڈین کوسٹ گارڈ کے مختلف طرح کے بحری جہازوں پر اترنا پڑا اور اس دوران انہوں نے آگ پر قابو پانے میں مہارت رکھنے والے بحری جہازوں کو ہدایتیں دیں اور تیل کے رساؤ کے ہوائی سروے کے لئے اڑانیں بھریں ۔ یہ تمام کارروائیاں سمندر کی خراب صورتِ حال ، بہت کم فاصلے تک صاف دکھائی دینے اور 30 کلو میٹر فی گھنٹہ سے زیادہ رفتار سے تیز ہوائیں چلنے اور سمندر میں اونچی اونچی لہریں اٹھنے کے دوران سمندر پر انجام دی گئیں ۔ آفیسر نے اپنی جان کی بالکل بھی پرواہ نہ کرتے ہوئے مسلسل سخت گیری کے ساتھ اس مشن کو انجام دیا ۔ آفیسر کی بہادری اور غیر متزلزل عزم اور اپنی ذاتی حفاظت کی کم پرواہ کرنا ، سروس کی اعلیٰ ترین روایات کے جذبے کی عکاسی کرتی ہیں ۔ عہدیدار کے نا قابلِ یقین اور پر جوش اقدامات کی بدولت زبردست آگ کو بجھانے میں مدد ملی اور دھماکے اور تیل کے رساؤ سے متعلق ممکنہ خطرے کو ٹالا جا سکا ، جس کی وجہ سے بین الاقوامی سمندری علاقوں میں انڈین کوسٹ گارڈ کو غیر معمولی اعزاز حاصل ہوا ہے ۔
اس غیر معمولی جانبازی کے مظاہرے کے لئے اسکواڈرن لیڈر دیپک موہنن کو وایو سینا میڈل  سے نوازا گیا ۔
۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔ ۔۔۔۔ ۔

U. No. 7869
(Visitor Counter : 191
زراعت اور کاشتکاروں کی فلاح و بہبود کی وزارت
آئی سی اے آر کے ذریعہ زرعی میلہ منعقد کیا جارہا ہے
آئی سی اے آر ،آئی اے آر کے ذریعہ منعقد کئے گئے زرعی میلے کو تحقیقی اداروں کے ذریعہ انجام دی گئی تازہ ٹیکنالوجیکل اختراعات سمیت ہر سال اپ گریڈ کیا گیا ہے
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایاکہ:آئی اے آر آئی اور زرعی تحقیق کے بھارتی ادارےاوسا نئی دہلی زیر اہتمام زرعی میلے کو ہر سال اپ گریڈ کیا جاتا ہے جس میں تحقیقی اداروں کے ذریعہ کی گئی تمام جدید تکنیکی اختراعات کو اس کے موضوع میں شامل کیا جاتا ہے۔ 9تا11 مارچ 2022 کے دوران منعقد ہونے والے زرعی میلے کاموضوع‘‘تکنیکی گیان سے آتم نربھرکسان’’ تھا جس میں نمائشوں کی خصوصیات کے ساتھ پانچ ذیلی موضوعات تھے،ڈیجیٹل اسمارٹ زراعت ،تحفظات کے تحت زراعت ،عمودی کاشت ، اعلی پیداواریت اور آمدنی کے لئے ہائی ڈرو پونکس اور ایرو پونکس خوشحالی کو فروغ دینے کے لئے زرعی برآمدات نامیاتی اور قدرتی طریقہ کاشت اور اختراعی طریقوں پر مبنی کاشت کاروں کے جلسوں کا اہتمام ۔
تحقیقی اداروں اور نجی کمپنیوں کے ذریعہ وضع کئے گئے زرعی طور طریقوں کو نمائشوں کے دوران چھوٹے اور نادار کاشت کاروں سمیت نمائش دیکھنے کی غرض سے آنے والے تمام تر افراد کی بیداری کے لئے نمائش کے تحت رکھا گیا ہے۔
آئی اے آر آئی-آئی سی اے آر ،پوسا نئی دہلی مختلف ریاستی زرعی یونیورسٹیوں اورآئی سی اے آر اداروں کے ذریعہ ملک کے مختلف حصوں میں منعقد زرعی میلوں میں شرکت کرتا ہے۔آئی اے آر –آئی سی اے آران میلوں میں نمائشوں کا اہتمام کرتا ہے تاکہ کسانوں کو زراعت کے شعبے میں جدید ترین تکنیکی اختراعات سے روشناش کرایا جاسکے۔
زراعت اور کاشتکاروں کی فلاح و بہبود کی وزارت
زراعت کے شعبے میں تحقیق وترقی
زراعت اور کسانوں کی بہبودکے مرکزی وزیر جناب نریندر سنگھ تومر نے جانکاری فراہم کرتے ہوئے لوک سبھا میں آج ایک تحریر ی جواب میں بتایا کہ زرعی تحقیق اور تعلیم کے محکمے کے تحت زرعی تحقیق کی بھارتی کونسل نے ہمارے عوام کی خوراک اور تغذیہ کی یقین دہانی نیز کسانوں کی خوش حالی کے لئے سائنس واختراع کی طاقت میں اضافے کے لئے اوربھارت کے زرعی شعبے کی ،سب کی شمولیت والی اور دیر پا ترقی کو فروغ دینے کے لئے قدرتی وسائل کو فروغ دینے کے مقصدسے اگلے دس سال کے ایک واضح خاکہ تیارکیا ہے۔ تحقیق وترقی کے ان مخصوص علاقوںمیں بایوٹک اور غیر بایوٹک کی شدت میں اضافے ، دیر پا اضافے کے ذریعہ پیداوار میں بڑھت اور زراعت اور خوراک کے نظام میں مشینوںکا استعمال ، خوراکی ڈبہ بندی ،توانائی کو بھرپور استعمال میں لانے والی ٹکنا لوجیز کی تیاری اور زرعی طور طریقوں ، تعلیم اور انسانی وسائل کی ترقی کے ذریعہ قدر، حفاظت اور آمدنی میں اضافے کے تحت مزید پیداوار کے لئے پودوں ، جانوروں اور مچھلیوں کا جینیاتی فروغ شامل ہے۔
فصلوں ، نئی اقسام ،مویشیوں کی نئی اقسام اور مچھلیوں کی بہتر قسموں جیسی نئی ٹکنالوجیز نیز بہتر پیداوار اور کم سے کم وقت میں کسانوں تک حفاظتی ٹکنالوجیز کو پہنچا کر ، متعلقہ مرکزی اور ریاستی سرکاری محکموں وایجنسیوں کے ساتھ قریبی تال میل رکھتے ہوئے کھیتو ں میں ٹکنالوجی کا استعمال کیا جاتا ہے۔اس مقصد سے ملک میں ضلع کی سطح پر 729 کرشی وگیان کیندر کا ایک نیٹ ورک تخلیق کیا گیا ہے۔ٹکنالوجی کی منتقلی پورٹلز ، موبائل ایپس اور ویب پر مبنی اطلاعاتی نیٹ ورک کی معلومات کا استعمال کرتے ہوئے بھی کی جاتی ہے۔کسانوں ، کسان گروپوں اور کسانوں کی پیداوار سے متعلق تنظیموں ، اپنی مدد آپ گروپوں جیسی ،کمیونٹی پر مبنی تنظیموں کی صلاحیت سازی پر بھی خاص توجہ دی جاتی ہے ،جس کا مقصد صلاحیت سازی کے لئے معلومات اور ہدایات حاصل کرنا ہے۔اطلاع اور مواصلات کی ٹکنالوجی میں تیزی سے ہونے والی پیش رفت کو زرعی تحقیق کے قومی نظام کے ذریعہ اطلاع اور ٹکنالوجی کی تیاری کو تیزی سے پھیلائے جانے کے لئے استعمال کیا جاتا ہے۔
خلا ء کا محکمہ
اسرو کے چیئرمین نے مرکزی وزیر مملکت ڈاکٹر جتیندر سنگھ کو بدھ کو چاند پر اترنے کے لیے چندریان 3 کی حیثیت اور تیاری کے بارے میں تازہ ترین صورتھال سے آگاہ کیا
چیئرمین، اسرو  اور سکریٹری، ڈپارٹمنٹ آف اسپیس، ڈاکٹر ایس سومناتھ نے مرکزی وزیر مملکت  سائنس اور ٹیکنالوجی، وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی امور، ڈاکٹر جتیندر سنگھ سے ،آج نئی دہلی میں ملاقات کی اور انہیں 23 اگست 2023 کی شام کو چاند پر اترنے کے لیے چندریان-3 کی حیثیت اور تیاری کے بارے میں تازہ ترین صورتحال سے آگاہ کیا۔
چیئرمین اسرو نے وزیرموصوف کو چندریان -3 کی صحت کی صورتحال سے آگاہ کیا اور کہا کہ تمام سسٹم بالکل ٹھیک کام کر رہے ہیں اور بدھ کو کسی بھی قسم کے ہنگامی حالات کی توقع نہیں ہے۔ اگلے دو دنوں میں چندریان 3 کی صحت کی مسلسل نگرانی کی جائے گی۔ انہوں نے کہا کہ لینڈنگ کا حتمی سلسلہ دو دن پہلے لوڈ کیا جائے گا اور اس کا تجربہ کیا جائے گا۔
ڈاکٹر جتیندر سنگھ نے چندریان 3 پر اس بار نرم لینڈنگ کرنے پر اپنے اعتماد کا اظہار کیا اور امید ظاہر کی کہ یہ وزیر اعظم جناب نریندر مودی کی رہنمائی میں سیاروں کی تلاش کی ایک نئی تاریخ رقم کرے گا۔
اسرو نے کہا کہ چندریان- 3 ،23 اگست 2023 کو تقریباً 18:04 بجے ہندوستانی معیاری وقت کے مطابق چاند پر اترنے والا ہے۔ اگرچہ چندریان-2 مشن صرف جزوی طور پر کامیاب رہا کیونکہ لینڈر کا سخت لینڈنگ کے بعد رابطہ منقطع ہو گیا تھا، اسرو نے چندریان-3 لینڈر ماڈیول اور ابھی تک گردش کر رہے چندریان-2 آربیٹر کے درمیان کامیابی سے دو طرفہ رابطہ قائم کیا۔ اس سے پہلے آج، اسرو نے چندریان-3 کے ذریعے حاصل کی گئی چاند کے دور دراز کے علاقے کی نئی تصاویر شیئر کیں۔
بھارت امریکہ، روس اور چین کے بعد یہ کارنامہ انجام دینے والا دنیا کا چوتھا ملک ہو گا لیکن بھارت دنیا کا ایسا واحد ملک ہو گا جو قطب جنوبی پر اترے گا۔
چندریان 3 مشن کے بنیادی مقاصد تین حصوں میں ہیں،  چاند کی سطح پر محفوظ اور نرم لینڈنگ کا مظاہرہ کرنا؛  چاند پر روورکے گھومنے پھرنے کا مظاہرہ کرنا، اور  عین موقع اورمقام پر سائنسی تجربات کرنا۔
ڈاکٹر جتیندر سنگھ نے اس بات کا ذکر کیا کہ چندریان کی سیریز میں پہلے، یعنی چندریان-1، کو چاند کی سطح پر پانی کی موجودگی کا پتہ لگانے کا سہرا دیا جاتا ہے، جو کہ دنیا کے لیے ایک نیا انکشاف تھا اور یہاں تک کہ سب سے اہم خلائی ایجنسیوں جیسے امریکہ کا ناسا  اس دریافت سے اس طرف متوجہ ہوا اور اپنے مزید تجربات کے لیے اس میں استعمال کئے جانے والے مواد کا استعمال کیا۔
چندریان -3 مشن 14 جولائی 2023 کوجی ایس ایل وی مارک 3  ہیوی لفٹ لانچ وہیکل کے ذریعے آندھرا پردیش کے سری ہری کوٹا میں ستیش دھون خلائی مرکز سے دوپہر 2:35 پر لانچ کیا گیاتھا۔
مکانات اور شہری غریبی کے خاتمے کی وزارت
شہری قائدین اور شہریوں کے لئے پیدل چلنے اور سائیکل چلانے کی آزادی سے متعلق چنوتیاں
‘آزادی کا امرت مہوتسو’  تقریبا کے حصے کے طور پر ہاؤسنگ اور شہری معاملات کی وزارت کا اسمارٹ سٹیز مشن، 1 تا 26 جنوری 2022 کے درمیان قومی سطح کی دو منفرد چنوتیوں کاآغاز کررہا ہے یعنی ‘‘ شہری قائدین کے لئے پیدل چلنے اور سائیکل چلانے کی آزادی سے متعلق چنوتی اور شہریوں کے لئے پیدل چلنے اور سائیکل چلانے کی اندرون شہر کی آزادی سے متعلق چنوتی’’ ان چنوتیوں کا مقصد 1-3 اکتوبر 2021 کے درمیان منعقد کئے جانے وا لے ‘‘آزادی کا امرت مہوتسو- پیدل چلنے اور سائیکل چلانے کی آزادی ’’ کے عنوان کے تحت قومی سطح پر کامیاب مہم کو آگے بڑھاناہے۔ اس ایوینٹ کے دوران، 100 اسمارٹ سٹیز نے پیدل چلنے اور سائیکل چلانے کو فروغ دینے کے لئے 220 پلس تقریبات کی فعال طور پر میزبانی کی ہے۔ یہ تقریبات ایسی سرگرمیوں پر مشتمل تھیں جو عورتوں اور بچوں کو پیدل چلنے، دوڑنے اور سائیکل چلانے کے لئے با اختیار بناتی ہیں اور سڑکوں پر پیدل چلنے والوں اور سائیکل چلانے والوں کی تعداد میں اضافہ کرتی ہیں ۔
وہ شہری جو اندرون شہر پیدل چلنے اور سائیکل چلانے کی آزادی سے متعلق چنوتی میں دلچسپی رکھتے ہیں اپنے متعلقہ شہر کے لئے اس ویب سائل سائٹ کے ذریعہ رجسٹر کرسکتے ہیں website: https://www.allforsport.in/challenges یااس ر جسٹریشن لنک کے ذریعہ جو سٹی یو ایل بی ایس کے سرکاری سوشل میڈیا ہینڈل کے ذریعہ شیئر کیا گیا ہے، رجسٹر کرسکتے ہیں۔
‘‘گزشتہ چند سالوں کے دوران اکثر کام پر جانے اور تفریح کے لئے میں نے سائیکل چلانا شروع کیا ہے۔ میں نے نہ صرف جسمانی اور ذہنی طور پر اپنے آپ کو زیادہ فٹ محسوس کیا ہے بلکہ اسنے مجھے شہر اور اسکی ضروریات کے بارے میں ایک مختلف نقطہ نظر عطا کیا ہے۔ سائیکل چلانا اگرچہ ایک متواضع عمل ہے پھر بھی ایک طاقتور ذریعہ ہے جوہمارے شہروں کو بدل سکتا ہے، میں تمام شہر ی قائدین سے اپیل کرتاہوں کہ وہ پیدل چلنے اورسائیکل چلانے کے ذریعہ اپنے شہروں کا تجربہ کریں اور ایسے چمپئن بنیں جو دوسروں کی حوصلہ افزائی کرتے ہیں’’۔
کنال کمار، جوائنٹ سکریٹری اسمارٹ سٹیز مشن، ایم او ایچ یو اے
یہ تقریبات، ایم او ایچ یو اے کی طرف سے یکم جنوری سے 31 جنوری 2022 تک منعقدہ سرگرمیوں کے ذریعہ اے کے اے ایم کی تقریبات سے پہلے منعقد کی جائیں گی۔ یہ وزارت کی سرگرمیاں پانچ عناوین یعنی جد وجہد آزادی، کاروائیاں @75، حصولیابیاں @75، خیالات @75، اور عزم مصمم @75 میں سے ا یک یا ایک سے زیادہ کی عکاسی کریں گی۔
۔ ۔ ۔ ۔ ۔ ۔ ۔ ۔ ۔
(ش ح۔اک۔ ف ر (
U-57
(Visitor Counter : 83
سماجی انصاف اور تفویض اختیارات کی وزارت
اٹل وایو ابھیودے یوجنا
سماجی انصاف اور تفویض اختیارات کی وزیر مملکت محترمہ پرتیما بھومک نے آج لوک سبھا میں ایک سوال کے تحریری جواب میں اطلاع فراہم کی کہ سماجی انصاف اور تفویض اختیارات کا محکمہ دیگر باتوں کے ساتھ ساتھ بزرگ شہریوں کے گھروں  کو چلانے اور دیکھ بھال کے لیے گرانٹس کی شکل میں تنفیذی ایجنسیوں  مثلاً غیر سرکاری تنظیموں ، بزرگ شہریوں کے لئے مربوط پروگرام  کے تحت رجسٹرڈ سوسائٹیز/ٹرسٹ/پنچایتی راج ادارے/شہری مقامی باڈیز  وغیرہ، جو اٹل وایو ابھیودے یوجنا  کا ایک جزو ہے، کو مالی امداد فراہم کرتی ہے۔
محکمہ نافذ کرنے والی ایجنسیوں سے درخواستیں ای-انودان پورٹل  کے ذریعے طلب کرتا ہے۔ مالی امداد  متعلقہ ریاست/مرکز کے زیر انتظام علاقے کی حکومت کی سفارش کی بنیاد پر پروجیکٹوں کو فراہم کی جاتی ہے، جو محکمہ کے پروجیکٹ مانیٹرنگ یونٹ سے موصول ہونے والی تسلی بخش معائنہ رپورٹ اور اسکیم کے دیگر شرائط و ضوابط کو پورا کرنے کے ساتھ مشروط ہے۔
بزرگ شہریوں کے گھروں کو چلانے اور ان کی دیکھ بھال کے لیے گرانٹ ان این جی اوز کو بھی فراہم کی جاتی ہے جن کی اپنی زمین ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 88
وزارتِ تعلیم
نوجوان اور ابھرتے ہوئے مصنّفین
تعلیم کے وزیر مملکت ڈاکٹر سبھاس سرکار نے آج لوک سبھا ایک تحریری جواب میں بتایا کہ 31 جنوری 2021 کو ‘من کی بات ’کے پروگرام میں وزیراعظم کہ اعلان کے مطابق نوجوان مصنفین کو تربیت دینے کے لئے‘‘آزادی کاامرت مہوتسو’’ پروگرام کے حصے کے طورپر 29 مئی 2021 کو تعلیم کی وزارت کے ذریعہ ‘ ینگ ، اپ کمنگ اینڈ ورسٹائل آتھرز ’  اسکیم ، مینٹر شپ پروگرام کی شروعات کی گئی تھی۔
پی ایم – وائی یو وی اے کی شروعات ، بھارت کی آزادی کی جدوجہد کے بارے میں لکھنے کے لئے نوجوان مصنفین کی حوصلہ افزائی کرنے کے وزیر اعظم کے نظریہ کی عکاس ہے۔ مذکورہ اسکیم ، مجاہدین آزادی ، جدوجہدآزادی سے منسلک واقعات ،ان کے متعلقہ علاقوںمیں جدوجہدآزادی کی مدت کے دوران شجاعت کی داستان کے بارے میں نوجوان نسل کے قلم کاروں کوبھار ت کی آزادی کے ہیرو ز کو بہترین خراج عقیدت ہے، کیونکہ ہم بھارت کی آزادی کے 75 سال مکمل ہونے کا جشن منارہے ہیں۔
اس اسکیم کا مقصد، 30سال سے کم عمر کے اُن 75 امنگوں سے بھرپور مصنفین کو تربیت دینا ہے ، جو اپنی ترجمانی کرنے اور پروجیکٹ انڈیا اور اس کے کلچر اور لٹریچر کو عالمی طورپر ظاہر کرنے کے لئے تیار ہیں۔ سرکردہ مصنفین کے ذریعہ درس وتدریس حاصل کرنے کے ساتھ ساتھ مینٹرشپ اسکیم کے تحت فی مصنف 6 مہینے کی مدت کے لئے ہر ماہ 50000 روپے کی لگی بندھی اسکالر شپ دی جائے گی۔
پی ایم - وائی یو وی اے اسکیم کے تحت 75 منتخبہ کتابوں کے پہلے ایڈیشن کو، ان کی اصل زبان میں شائع کیا جائے گا۔پہلے ایڈیشن کی اشاعت کے بعد معاملہ در معاملہ کی بنیاد پر دیگر زبانوں میں کتابوں کا ترجمہ کیا جائے گا تاکہ ‘‘ ایک بھارت شریشٹھ بھارت’’ کو فروغ دیتے ہوئے ثقافت اور ادب کے تبادلے کو یقینی بنایا جاسکے ۔